Pterodunga

se tekst i artikkel

 
Pterodunga er en slekt av biller i delgruppen (underfamilien) Chrysomelinae.

Utseende 
En middelsstor (ca. 10 millimeter), bred, blankt svart bladbille. Antennene er spinkle, hodet kort og bredt. Pronotum er avrundet firkantet, mye bredere enn langt, forkantet noe innbuktet slik at forhjørnene stikker litt fram, fint og spredt punktert. Dekkvingene er betydelig bredere enn pronotum, bredest litt bak roten, litt avsmalnende bakover, med fine, doble punktrader. Beina er nokså korte og kraftige. Larvene har spredte, lange hår.

Levevis 
Arten lever på planter i familien Proteaceae (slektene Buckinghamia og Grevillea). Denne arten er ovovivipar, det vil si at eggene klekkes når de blir lagt, hunnen mangler spermbeholdere (spermathek) som de fleste insekter har. Arten har noe yngelpleie ved at hunnen passaer på larvene.

Utbredelse 
Slekten er utbredt i Australia. Arten er bare kjent fra typelokaliteten nær Garradunga i det nordlige Queensland.

Systematisk inndeling 

 orden biller (Coleoptera)
 underorden Polyphaga
 overfamilie Chrysomeloidea Latreille, 1802 (=Phytophaga) 
 familien  bladbiller (Chrysomelidae Latreille, 1802) 
 underfamilien Bladbiller, Chrysomelinae Latreille, 1802
 stammen Phyllocharitini
 slekten Pterodunga Daccordi, 2000
 Pterodunga mirabile Daccordi, 2000

Litteratur 
 C. Reid, M. Beatson og J. Hasenpusch (2009) The morphology and biology of Pterodunga mirabile Daccordi, an unusual subsocial Chrysomeline (Coleoptera: Chrysomelidae). Journal of Natural History 43(7-8):373-398.

Eksterne lenker 
 Atlas of Living Australia - Pterodunga Besøkt 26.6. 2019
 

Bladbiller
Biller formelt beskrevet i 2000
Australias insekter